Скованост на бедрото | Симптом
Назад | Начало Медицинска енциклопедия Симптоми Скованост на бедрото
Скованост на бедрото
от 16 юли 2014г.
Скованост на бедрото представлява затруднено движение на долния крайник и по-точно в неговата горна половина, която включва бедрото.
Скованост на бедрото може да се дължи на травма, разкъсване на мускул и/или сухожилие, множествена склероза, инсулт, проксимална мускулна атрофия, коксартроза, тазобедрена дисплазия, костни тумори, абсцес на Броди, ревматична полимиалгия, остеоартрит, болест на Лег-Калве-Пертес, анкилозиращ спондилит, усилена физическа дейност и др.
Ревматичната полимиалгия (Polymyalgia rheumatica) е заболяване на мускулите, което няма точно изяснена етиология, но се предполага, че може да се появи при абнормен имунен отговор или при вирусна инфекция (параинфлуенца, парвовирус, аденовирус). По-податливи на заболяването са хора над 50 годишна възраст, като засягането на жените е два пъти по-голямо от това при мъжете. Установено е, че в 15% от болните се развива темпорален артериит, като усложнение от заболяването. Ревматичната полимиалгия е заболяване предимно на големите мускулни групи, като се характеризира с поява на лека до силна болка и скованост на бедрата, рамената, врата, гърба, кръста, таза, болки в ставите и мускулите, загуба на тегло, анемия, болка в лицето, умора, повишена телесна температура, физическо неразположение и др. Заболяването се повлиява много добре след лекуване с кортикостероидни лекарства.
Заболявания при симптом Скованост на бедрото
Коментари към Скованост на бедрото
Коментирайте "Скованост на бедрото"